
Papur Adfyfyrio
Rydw i wedi dysgu fod diogelu plant yn gyfrifoldeb i bawb yn enwedig os rydych yn gweithio gyda phlant. Fel dywedir Llywodraeth Cymru (2017a) diogelu plant ydy i amddiffyn plant ac oedolion rhag camdriniaeth neu esgeulustod a dysgu'r bobl o amgylch i adnabod yr arwyddion a pheryglon.
Roeddwn wedi clywed am All Wales Child Protection Procedures (2008) o’r blaen ond doeddwn ddim yn ymwybodol o bwrpas y ddeddfwriaeth a pam gaeth y ddeddfwriaeth i’w creu. Rydw i wedi dysgu pwrpas y ddeddfwriaeth trwy wneud y drafodaeth. Mae All Wales Child Protection Procedures (2008) yn rhoi dyletswydd ar gyrff dynodedig i amddiffyn plant a hyrwyddo lles y plant. Canlyniadau allweddol y ddeddfwriaeth ydy i wella lles y plant o feichiogiad i oedolaeth a gwneud yn siŵr fod pob plentyn yn byw mewn amgylchedd diogel a dylai cael i amddiffyn o niwed (AWCPP, 2008). Mae gan Brydain a Chymru sawl deddfwriaeth sydd yn ymwneud a diogelu plant. Mae Deddf Plant 1989 yn amlinellu pryd i gychwyn achos gofal a dyletswydd awdurdodau lleol i ddiogelu a hyrwyddo lles plant. Mae Deddf Plant 2004 yn cryfhau'r Ddeddf Plant 1989 trwy annog partneriaethau rhwng asiantaethau (NSPCC, 2018). Un ddeddfwriaeth arall doeddwn ddim wedi clywed am ydy Deddf Gwasanaethau Cymdeithasol a Lles (Cymru) 2014. Mae hwn yn darparu fframwaith cyfreithiol ar gyfer darpariaeth gwasanaethau cymdeithasol yng Nghymru (NSPCC, 2018). Mae’r ddeddf Gwasanaethau Cymdeithasol a Lles (Cymru) 2014 yn darparu Cymru gyda fframwaith ein hunain i wasanaethau cymdeithasol trwy roi llais cryfach a mwy o reolaeth i unigolion am y cymorth a gofal maent yn derbyn ac annog ffocws newydd ar atal ac ymyrraeth gynnar (NSPCC, 2018). Fel dywedai'r ddeddfwriaeth All Wales Child Protection Procedures (2008) dylai fod pawb sydd mewn cysylltiad gyda phlant deall ei gyfrifoldebau i amddiffyn a hyrwyddo lles plant, deall gweithdrefn a phrotocol ei sefydliad i amddiffyn plant ac i gael hyfforddiant mewn diogelu plant i’r lefel sydd yn briodol gyda’i rôl a chyfrifoldebau (AWCPP, 2008). Dysgais fod hawliau plant yn cael ei wneud yn gynwysedig mewn pob polisi yng Nghymru gan yn 2011 fe wnaeth Mesur Hawliau Plant a Phobl ifanc (Cymru) gwneud Cymru'r wlad gyntaf yn Prydain i wneud Confensiwn y Cenhedloedd Unedig ar Hawliau’r Plentyn yn rhan o’i gyfraith ddomestig (NSPCC, 2018).

Cymerais y rôl arweinydd y feithrinfa yn y drafodaeth. Rydw i wedi dysgu trwy ymchwilio gwybodaeth i’r drafodaeth bod gweithio gyda’n gilydd yn hanfodol mewn meithrinfa i ddiogelu’r plentyn. Mae swydd gweithiwr allweddol yn bwysig iawn gan mae’r gweithiwr allweddol sydd yn adnabod y plentyn fwyaf a nhw bydd yn sylweddoli ar unrhyw newidiadau mewn ymddygiad neu edrychiad y plentyn. Mae’n rhaid i’r gweithwyr allweddol a’r arweinydd gweithio’n agos iawn gyda’i gilydd.
Rydw i wedi dysgu trwy AWCPP (2008) dylai atgyfeiriad cael ei wneud i wasanaethau cymdeithasol unwaith bod problem neu bryder am y plentyn ac yn bendant o fewn 24 awr. Doeddwn heb sylweddoli faint o wybodaeth sydd angen i roi i’r gwasanaethau cymdeithasol fel mae AWCPP (2008) yn dweud, dylai'r cyfeiriwr rhoi cymaint o wybodaeth ag y gallent i’r gweithiwr cymdeithasol. Dysgais hefyd mae dim ond y gweithiwr proffesiynol neu’r asiantaeth sydd yn cael gwneud atgyfeiriad (AWCPP, 2008).
Trwy wneud y drafodaeth rydw i wedi cael gwell dealltwriaeth o beth sydd yn digwydd ar ôl gwneud atgyfeiriad i’r gwasanaethau cymdeithasol. Os ydy’r gwasanaethau cymdeithasol yn eich ystyried chi neu’r plentyn mewn angen am gymorth ychwanegol neu fod y plentyn yn cael ei gam-drin, mae’n ddyletswydd ar y gwasanaethau cymdeithasol i siarad gyda chi, gweithwyr proffesiynol neu deulu agos er mwyn asesu pa gweithredai sydd angen cymryd lle i amddiffyn y plentyn rhag niwed (Family lives, 2018). Heblaw bod rhai amgylchiadau yn eu hatal mae’r gwasanaethau cymdeithasol yn ffonio neu ysgrifennu atoch i adael chi gwybod ei bod nhw yn cynnal asesiad o anghenion y plentyn ac unrhyw risgiau tuag at iechyd neu ddatblygiad y plentyn. Dylai'r gwasanaethau cymdeithasol rhoi syniad o ba mor hir y bydd hyn yn cymryd (Family lives, 2008). Os fod pryder am les a diogelwch y plentyn a benderfynan fod angen ymchwiliad amddiffyn plant, bydden yn cynnal ymholiad o’r enw ‘Section 47’. Mae hyn yn golygu y bydd y rhieni yn cael cyfweliad gan weithwyr cymdeithasol ac ambell waith yr heddlu. Mi fydd archwiliad meddygol gan y doctor i’r plant hynaf a byddant yn casglu gwybodaeth gan yr ysgol, doctor a gweithwyr proffesiynol sydd yn adnabod chi a’r plentyn yn dda. Unwaith daeth yr ymholiad i ben bydd y gwasanaethau cymdeithasol yn cysylltu gyda’r canlyniad. Mi fydd cynhadledd diogelu plentyn yn cael ei gynnal os ei fod nhw’n ystyried bod y plentyn yn cael ei gam-drin (Family lives, 2008). Trwy gynnal cynhadledd diogelu plentyn mae hyn wedi fy ngwneud yn fwy ymwybodol o pam fod angen hyfforddiant amddiffyn plant. Rydw i wedi derbyn hyfforddiant amddiffyn plant gan fy mod yn gweithio mewn ysgol. Mae’r hyfforddiant yn eich gwneud yn fwy ymwybodol o beth i edrych allan am. Heb yr hyfforddiant bydd dim syniad gennaf am beth i edrych allan am.  Er bod yr hyfforddiant yn hanfodol does dim gwybodaeth am beth sydd yn digwydd ar ôl at gyfeirio plentyn felly mae cynnal y drafodaeth wedi helpu mi trwy ddarllen am wahanol wybodaeth a deddfwriaethau am gamau o beth sydd yn digwydd ar ôl gwneud atgyfeiriad.
Rydw i yn deall nawr pa mor bwysig ydy hi i weithio gyda’n gilydd er mwyn amddiffyn plant. Daeth ‘The Laming Report’ mewn i le oherwydd marwolaeth Victoria Climbie yn 2002. Roedd Victoria yn adnabyddus i lawer o wasanaethau yn Llundain. Dywedodd yr adroddiad bod 12 cyfle wedi bod ble gall Victoria wedi cael eu hamddiffyn, ond doedd dim gwybodaeth wedi cael eu rhannu rhwng y gwasanaethau a arweiniodd ar farwolaeth Victoria (Lindon, 2012). Dangosodd yr adroddiad fod llawer o broblemau wedi cael eu hadnabod mewn arfer i amddiffyn plant dros y 90au. Rhai o’r problemau oedd cyd-weithio gwael a diffyg rhannu gwybodaeth rhwng asiantaethau a chefnogaeth annigonol i weithwyr proffesiynol (Lindon, 2012). Oherwydd ‘The Laming Report’ daeth y fframwaith Every Child Matters mewn i le. Sefydlwyd yr ymagwedd yma pum canlyniad allweddol i feirniadu llwyddiant unrhyw bolisi i blant a phobl ifanc. Gwnaed newidiadau cyfreithiol trwy Ddeddf Plant 2004 a gyflwynodd dyletswydd ar bob asiantaeth sydd yn ymwneud gyda phlant i amddiffyn a hyrwyddo ei lles (Lindon, 2012).
Mae hyn wedi fy ngwneud i  i feddwl pam eu bod wedi cymryd rhywbeth mor ddifrifol fel marwolaeth Victoria Climbie i wneud i bobl meddwl fod pethau angen newid a’r angen i ddeddfwriaethau ychwanegu polisïau newydd? Oherwydd hyn mae newidiadau mawr wedi digwydd i amddiffyn plant yng Nghymru a Prydain. Mae Llywodraeth Cymru (2006) yn dweud fod amddiffyn plant yn dibynnu yn fawr ar rannu gwybodaeth yn effeithiol, cydweithio a dealltwriaeth rhwng asiantaethau a gweithwyr proffesiynol. Dylai gweithwyr proffesiynol gweithio’n gydweithredol gyda rhieni oni bai ei bod yn pryderu am ddiogelwch y plentyn (LlCC, 2006).
Trwy ddarllen ‘Safeguarding Children: Working Together Under the Children Act 2004’ rydw i nawr yn deall y dylai plant sydd yn ddigon hen i ddeall cael eu hysbysu yn fanwl o’r broses sydd yn cynnwys nhw (LlCC, 2006). Dylai gweithwyr proffesiynol fod yn agored, gwneud penderfyniadau ar y cyd a gwrando ar deuluoedd er mwyn gweithredu er lles gorau’r plentyn (LlCC, 2006). Fel mae All Wales Child Protection Procedures (2008) yn dweud ei fod yn arfer da i rannu gwybodaeth gyda theuluoedd. Dylai unigolion sydd yn gweithio ar y cyd gyda theuluoedd cyrraedd dealltwriaeth ar bob cam o’i ymyriad am ba wybodaeth i rannu gyda’r teulu.
Sylweddolais trwy weithio fel grŵp fod cefnogaeth a chyngor clir yn rhan bwysig o weithio’n effeithiol mewn partneriaeth. Mae AWCPP (2008) yn dweud fod gweithwyr proffesiynol ac ymarferwyr yn gallu gwneud y broses amddiffyn plant yn llai ingol i’r teuluoedd trwy'r ffordd maent yn ymagweddu i weithio mewn partneriaeth i ddiogelu plant. Mae’n arfer da i fod yn agored ac onest gyda rhieni am y pryderon cyn gwneud atgyfeiriad oni bai y bydd hyn yn rhoi'r plentyn mewn mwy o berygl (Hughes a Owen, 2009).
Rydw i wedi cael mwy o wybodaeth a dealltwriaeth am rôl Comisiynydd Plant Cymru trwy ymchwilio. Doeddwn ddim yn gwybod ei fod wedi cael ei sefydlu gan y ‘Care Standards Act 2000’. Pwrpas rôl y comisiynydd ydy i amddiffyn a hyrwyddo hawliau a lles plant (Comisiynydd Plant Cymru, Dim dyddiad).
Mae fy mhrofiadau o ymchwilio i’r drafodaeth wedi fy helpu yn fawr gyda fy sgiliau proffesiynol. Rydw i wedi dysgu i weithio fel tîm, trwy rannu gwybodaeth a dewis pa rôl y bydd pawb yn y grŵp yn ymgymryd. Mae gweithio fel tîm wedi fy helpu i reoli fy amser yn fwy gofalus gan gwrdd fyny gyda’r grŵp i drafod y drafodaeth. Er y cwrddon ni fel grŵp cwpwl o weithiau, gwelais i hi’n anodd gan fod dim un ohonynt yn byw ar bwys ein gilydd a doedd pob un ohonynt ddim yna pob tro. Gwelais i hi yn anodd gweithio gyda’n gilydd i gael y cynnwys i’r drafodaeth i fewnbynnu gyda phob gweithiwr proffesiynol gan roedd rhai negeseuon ddim yn glir ac wedyn gaeth camddealltwriaeth am rhai ardaloedd o’r drafodaeth. Mae hyn wedi fy ngwneud i sylweddoli pa mor bwysig ydy hi i weithio gyda’n gilydd a siarad a rhannu gwybodaeth yn briodol. Yn y dyfodol byddai yn siarad a rhannu mwy o wybodaeth bwysig gyda fy nghydweithiwr ac mewn aseiniadau grŵp.
Trwy ymchwilio deddfwriaethau, mae hyn wedi fy ngwneud yn fwy ymwybodol o ba fathau o ddeddfwriaethau sydd ar gael ym Mhrydain a pa rhai sydd yn unigryw i Gymru. Rydw i wedi cael llawer o wybodaeth ac wedi dysgu llawer am ddeddfwriaethau yn enwedig All Wales Child Protection Procedures (2008). Mi fydd hyn yn fy ngalluogi i fod yn fwy hyderus am beth i edrych allan am, beth i wneud os oes gennaf bryder am blentyn a'r camau nesaf. Trwy wneud ymchwil rydw i wedi dysgu bod ymchwilio yn bwysig iawn a dylai fod pob un sydd yn gweithio gyda phlant yn deall y deddfwriaethau gwahanol sydd ar gael i amddiffyn plant rhag niwed. Trwy wneud y drafodaeth dysgais mwy am rôl a chyfrifoldebau gweithiwr proffesiynol mewn amddiffyn plant. Rydw i’n deall mwy nawr am beth mae ymwelydd iechyd, doctor a gweithiwr cymdeithasol yn ei wneud. Mae’n bwysig fod y gweithwyr proffesiynol yn gweithio gyda’i gilydd er mwyn sicrhau lles a diogelwch plant a phobl ifanc. Mae ymchwilio a gwneud trafodaeth am amddiffyn plant wedi fy ngwneud i feddwl a oes digon o gymorth a chefnogaeth ar gael i leoliadau Blynyddoedd Cynnar a theuluoedd? Gall rhai sefyllfaoedd cael eu hosgoi os fod y cymorth priodol ar gael. Rydw i wedi dysgu am y Adverse Childhood Experiences trwy wneud y drafodaeth. Dylai fod pawb yn ymwybodol o’r ACEs fel bod gweithwyr proffesiynol ac asiantaethau yn gallu helpu i atal ACEs a chefnogi plant sydd gyda ACEs (ACES, dim dyddiad).
Mae gwneud y drafodaeth ar aseiniad yma yn mynd i fy helpu i fod yn fwy hyderus i siarad a bod yn agored gyda rhieni a gweithwyr proffesiynol ac mae wedi fy ngwneud i feddwl fod neb yn gwybod beth sydd yn mynd ymlaen tu ôl drysau caeedig a ddylent fod yn ofalgar ac ymwybodol o bawb ond hefyd lle ni ydy i ddweud os bod unrhyw bryderon ganddynt neu os ydynt wedi sylweddoli unrhyw newidiadau yn y plant er mwyn eu hamddiffyn. Rydw i’n fwy ymwybodol am beth yw’r camdriniaethau mwyaf sef esgeulustod, cam-drin corfforol, cam-drin emosiynol a cham-drin rhywiol.
Yn y dyfodol hoffwn weld a oes camau eraill gall y Llywodraeth cymryd i amddiffyn a hyrwyddo lles plant yn well? A bydd deddfwriaethau newydd ar gael i amddiffyn plant?
Fel dywedir Erthygl 9 yn Grynodeb o Gonfensiwn y Cenhedloedd Unedig a’r Hawliau Plentyn:
Ni ddylid gwahanu plant oddi wrth eu rhieni onid yw hyn er eu lles nhw’i hunain, er enghraifft os yw rhiant yn cam-drin neu esgeuluso plentyn. Mae gan blant y mae eu rhieni wedi gwahanu hawl i gadw mewn cysylltiad a’r ddau riant, oni fyddai hyn yn niweidio’r plentyn.
                                                                                        (Hawliau Plant, 2011)

